open-index/open-wikipedia-markdown huggingface dataset:
אביר על סוס לבן באמצע פלורנטין

"**אביר על סוס לבן באמצע פלורנטין**" הוא שיר מאת הזמרת הישראלית שירה זלוף, שבוצע לראשונה במסגרת תוכנית הטלוויזיה "הכוכב הבא של ישראל לאירוויזיון 2026" בערוץ קשת 12 במהלך שלב האודישנים בעונה חדשה של התוכנית, וזכה לאחוז הצבעה של 90 אחוזים מן הקהל, נתון שנחשב חריג ביחס לביצועים של שירים מקוריים בשלב זה של התחרות.

## רקע ויצירה
השיר נכתב והולחן בשיתוף זלוף, עומר יפת, אסף אור ורומי ספרן, כאשר זלוף שותפה מלאה הן לכתיבת המילים והן להלחנה. העיבוד וההפקה המוזיקלית בוצעו בידי גיא קופלמן ואור. הרקע הרעיוני של השיר נשען על שימוש מודע בביטוי המוכר "האביר על הסוס הלבן", המשמש בתרבות הפופולרית לתיאור ציפייה לדמות גברית אידיאלית או לאהבה מושלמת. בשיר, הביטוי מועתק אל מרחב עירוני עכשווי, שכונת פלורנטין בתל אביב-יפו.

## ניתוח מוזיקלי
הטקסט הלירי של השיר מציג תהליך ממושך של התפכחות רגשית, שבו הדוברת בוחנת מחדש את הציפייה לאהבה אידיאלית ואת הדימוי הרומנטי של "אביר על סוס לבן". על פי הביקורת של יוסי חרסונסקי, השימוש בביטוי המוכר נעשה באופן מודע ומפורש, תוך הכרה במטען התרבותי שלו כייצוג של תקווה לא ריאלית, חלום על מושלמות או תלות בדמות מצילה במערכת יחסים. במקום לאמץ את הדימוי באופן נאיבי, השיר מציב אותו בתוך מרחב עירוני קונקרטי, פלורנטין, ובכך יוצר ניגוד בין הפנטזיה הרומנטית לבין מציאות יומיומית ומפוכחת. הניגוד הזה מאפשר לדוברת לבטא אכזבה אך גם מודעות, ולהפוך את מפח הנפש האישי למחשבה רחבה יותר על אהבה, ציפיות ואשליות רגשיות. לצד ההתפכחות, הטקסט אינו מוותר על רגש. חרסונסקי מדגיש כי אף שהשיר מבטא ייאוש מסוים מן האידיאל הרומנטי, הוא אינו מבטל את האפשרות לאהבה או לתקווה, אלא מציע מבט מפוכח שאינו ציני. התוצאה היא טקסט שיש בו תוגה, אך לא דיכאון, ומציג עמדה רגשית מורכבת הנשענת על איזון בין ויתור לבין רגישות.

מבחינה מוזיקלית, השיר מתואר כיצירה אקוסטית בעלת זיקה מובהקת לפולק, הנשענת על מנגינה והרמוניה בעלות אופי חלומי ובהיר. המוזיקה משמשת כפסקול ישיר למחשבות ולרגשות של הדוברת, ומחזקת את התחושה האינטימית והאישית של הטקסט הלירי. העיבוד המוזיקלי, הכולל מרקם קאמרי של כלי מיתר, מתואר כעיבוד תומך שאינו משתלט על השיר אלא מלווה אותו בעדינות.

## ביקורות
בביקורת שפורסמה בינואר 2025, יוסי חרסונסקי הציג את "אביר על סוס לבן באמצע פלורנטין" כיצירה ההופכת אכזבה רגשית להרהור מוזיקלי אינטימי ומפוכח. לדבריו, השיר נשען על דמיון אוטופי של אהבה אידיאלית, אשר מתנפץ אל מול המציאות, ומתוך כך נבנה נרטיב אישי של ויתור על ציפיות לא ריאליות במערכות יחסים. הוא מתעכב על השימוש בביטוי "אביר על סוס לבן" ומדגיש את משמעותו התרבותית כייצוג של ציפייה לדמות גברית מושלמת או לאהבה מצילה, שבשיר מתפקד ככלי להתפכחות ולא כאידיאל לשאיפה.

חרסונסקי מדגיש גם את תרומת המוזיקה האקוסטית והעיבוד הקאמרי, שלדבריו תומכים בטקסט ומעצימים את תחושת האינטימיות והקסם מבלי להוביל לדיכאון. חרסונסקי רואה בשיר יצירה מגובשת הנשענת על כנות רגשית, איזון בין תוגה לרגישות, וביצוע קולי מדויק, ומייחסת לו יכולת לפעול כיצירה בעלת משמעות גם מעבר להקשר הטלוויזיוני שבו נחשף לראשונה.

## מיקומי שיא

## הערות שוליים

קטגוריה:שירי 2024
קטגוריה:סינגלים מ-2024
קטגוריה:שירי שירה זלוף
קטגוריה:שירים בעברית
קטגוריה:שירים על סוסים
קטגוריה:שירים על תל אביב-יפו
קטגוריה:סינגלים בהוצאת NMC יונייטד אנטרטיינמנט
פנטזול

**פנטזול** הוא מולקולה ארומטית שנוסחתה NH5, המורכבת מטבעת של חמישה אטומי חנקן, שאחד מהם קשור לאטום מימן. פנטזול הוא מולקולה אי-אורגנית על פי כל הגדרה מקובלת ואינו מכיל פחמן כלל, אך הוא סווג היסטורית כאחרון בסדרת האזולים, המכילה פירול, אימידזול, פיראזול, טריאזולים, טטרזול ופנטזול.

## נגזרות
אנלוגים מותמרים של פנטזול ידועים יחד בשם פנטזולים. הפנטזולים אינם יציבים ולעיתים קרובות נפיצים ביותר. הפנטזול הראשון שסונתז היה פנילפנטזול, שבו טבעת הפנטזול מיוצבת מאוד על ידי צימוד עם טבעת הפניל. הנגזרת 4-דימתילאמינופנילפנטזול היא בין תרכובות הפנטזול היציבות ביותר הידועות, ומתפרקת בטמפרטורות מעל 50 °C. ידוע שקבוצות תורמות אלקטרונים מייצבות תרכובות אריל פנטזול.

## יונים
קטיון **הפנטזוליום** () טרם נצפה, כנראה בשל אופיו האנטי-ארומטי. נוכחותו של ה-  הודגמה בתמיסה באמצעות פירוק של אריל פנטזולים מותמרים בטמפרטורה נמוכה. נוכחות של  ו-  (המיוצב בתמיסה באמצעות אינטראקציה עם יוני אבץ) הוכח בעיקר באמצעות טכניקות 15N NMR של תוצרי הפירוק. תצפיות אלו הופרכו בתחילה, אך ניסויים מאוחרים יותר שכללו ניתוח מפורט של תוצרי הפירוק, בתוספת מחקרים חישוביים, אישרו את המסקנה הראשונית. אורך חיי אניון הפנטזוליד לא צפוי לעלות על כמה שניות בתמיסה מימית ללא ייצוב. גילוי הפנטזולים דרבן ניסיונות ליצור מלחים עתירי חנקן כגון  , הצפויים לשמש כדלקים לנסיעות בחלל.

בשנת 2002, זוהה לראשונה אניון **הפנטזולאט** באמצעות ספקטרומטריית מסות יינון אלקטרוספריי בשנת 2016, זוהה היון גם בתמיסה. בשנת 2017, נצפו גבישים קוביים לבנים של מלח הפנטזולאט, (N5)6(H3O)3(NH4)4Cl . במלח זה, טבעות ה-  הן מישוריות. אורכי הקשר בטבעת הם 1.309Å, 1.310Å, 1.310Å, 1.324Å ו-1.324Å. בחימום, המלח יציב עד 117 מעלות צלזיוס, ומעל טמפרטורה זו הוא מתפרק לאמוניום אזיד. בתנאי לחץ קיצוניים, סונתז יון הפנטזולאט גם בצורת מלח CsN5 על ידי דחיסה וחימום לייזר של תערובת של CsN3 המוטמעת ב- N2 מולקולרי ב-60 GPa. לאחר שחרור הלחץ, הוא נמצא יציב-למחצה עד 18 GPa. בשנת 2018, דווח על סינתזה בלחץ גבוה של LiN5 מעל 45 GPa מליתיום טהור המוקף בחנקן מולקולרי. תרכובת זו יוצבה עד לתנאי הסביבה לאחר שחרור מלא של הלחץ.

## קישורים חיצוניים

## הערות שוליים

קטגוריה:חומרי נפץ
קטגוריה:תרכובות אי-אורגניות
מינימום (ירחון)

**מינימום** (ברומנית: **Minimum**) היה ירחון ישראלי בשפה הרומנית שהוצא לאור ונערך על ידי אלכסנדרו מירודן החל מראשון באפריל 1987. במשך 23 שנים יצאו לאור 276 גיליונות. בגיליון האחרון, 276, הגרפיקאית של כתב העת, סנדרה פרי, נפרדת ממירודן, שהלך לעולמו, לצערם של קוראיו הנאמנים.

בעבר הסביר מירודן שייסוד הירחון היה סוג של נקמה. לאחר עלייתו ארצה מירודן נהג לכתוב לעיתונות הישראלית בשפה הרומנית של התקופה ובעיקר ל-Revista mea, שם פרסם קטעים מ"המילון הלא קונבנציונלי של הסופרים היהודים בשפה הרומנית" וגם נושאים אחרים וביניהם חקירות עיתונאיות. באמצע שנות השמונים, הבעלים של Revista mea מכר את החזקתו לתאגיד העיתונים בהנהלתו של שבתאי הימלפרב וזה, לדברי מירודן, לאחר שמירודן התחיל לפרסם חקירה עיתונאית מסוימת, הורה למנוע ממנו המשך פרסום. היות שלא היו עוד עיתונים ברומנית, שלא נוהלו על ידי הימלפרב, מירודן החליט לפתוח כתב עת משלו.

בראיון שנתן מירודן לעיתונאית לוקרציה ברזינטו ביולי 2009, סיפר מירודן שתכנן להוציא גיליון אחד של מינימום ואם יהיו מכירות, ישתמש בפדיון להוצאת הגיליון השני. נמכרו כאלף עותקים מהמספר הראשון, נרשמו כמה עשרות מנוים ואפילו קיבל כמה פרסומות, לכן המשיך הלאה.

## קישורים חיצוניים
* Alexandru Mirodan şi revista Minimum 
* In memoriam Al. Mirodan 
* הפוסט של א.מ.י.ר - ארגון מאוחד של יוצאי רומניה בישראל

## הערות שוליים

קטגוריה:ישראל:ירחונים
קטגוריה:העלייה מרומניה
קטגוריה:עיתונות רומנית בישראל
ויולט דיקינסון

**מרי ויולט דיקינסון** (באנגלית: **Mary Violet Dickinson**; 1865–1948) הייתה סופרת, עורכת ואשת חברה בריטית, המוכרת בשל היותה חברתה הקרובה של הסופרת וירג'יניה וולף.

## ביוגרפיה
ויולט דיקינסון נולדה בפרום במחוז סומרסט ב-1865. אביה היה אדמונד דיקינסון, בנו של חבר הפרלמנט וסוחר העבדים ויליאם דיקינסון, וסבה מצד אימה היה הלורד אוקלנד, הבישוף של באת' ו-וולס. בילדותה הייתה יוצאת דופן במשפחתה הקווייקרית האדוקה, הן בשל גובהה - בגיל 15 כבר הגיעה לגובה של 1.80 מ', והן בשל אופייה הנערי, עליצותה והאופטימיות שלה.

דיקינסון עבדה כעורכת ספרותית בהוצאת מקמילן בלונדון. הספר הידוע ביותר שערכה היה "מכתביה של מיס אדן" - אסופת מכתבים של דודתה הגדולה, הסופרת אמילי אדן.

בשנותיה האחרונות התגוררה דיקינסון עם אחיה אוסוולד. שניהם לא נישאו מעולם ולא הקימו משפחות. היא הלכה לעולמה ב-1948.

## קשריה עם וירג'יניה וולף
דיקינסון פגשה את וירג'יניה סטיבן (היא אימצה את השם וולף לאחר נישואיה ללאונרד וולף ב-1912) לראשונה ב-1897, כשהתארחה בבית משפחת סטיבן כחברתה של אחותה למחצה של וירג'יניה, סטלה דאקוורת'. על אף הפרש הגילאים ביניהם (וולף הייתה צעירה מדיקינסון ב-17 שנים), התפתחו ביניהן קשרי חברות קרובים, וב-1902 החלו להתכתב בקביעות והחליפו ביניהן מאות מכתבים. באותה שנה הן גם נסעו לחופשה משותפת בוונציה, פירנצה ופריז. על אף כמה רמזים לכך במכתביהן, לא ברור אם הקשר ביניהן היה מיני או אפלטוני בלבד.

ב-1904 עברה וירג'יניה התמוטטות עצבים בעקבות מותו של אביה, לסלי סטיבן, ועברה להתגורר בביתה של דיקינסון בוולווין במחוז הרטפורדשייר, ושם ביצעה את ניסיון ההתאבדות הראשון שלה, כשקפצה מחלון הקומה השנייה. דיקינסון תמכה בה במשך שלושה חודשים עד להחלמתה, ועודדה את כישרון הכתיבה שלה, בין היתר כשהכירה לה את עורכת מוסף הנשים של הגרדיאן, מרגרט ליטלטון. בעקבות פגישה זו החלה וירג'יניה לכתוב עבור המוסף.

ב-1907 כתבה וירג'יניה ביוגרפיה מומצאת בשלושה חלקים על חייה של דיקינסון בשם "חיי ויולט" (The Life of Violet), בה מתוארת דמותה של דיקינסון כשל ענקית טובת לב. גרסה מודפסת של הסיפור התגלתה בין מסמכיה של דיקינסון בשנת 2022, והוא הודפס לראשונה ב-2025. הקשר בין השתיים דעך לאחר נישואיה של וירג'יניה ללאונרד וולף, ובשנת 1939 דיקינסון החזירה לוולף את כל המכתבים ששלחה לה.

## הערות שוליים

קטגוריה:עורכים ספרותיים
קטגוריה:בריטיות שנולדו ב-1865
קטגוריה:בריטיות שנפטרו ב-1948
אף פעם לא הייתי ברבי

"**אף פעם לא הייתי ברבי**" הוא אלבום הבכורה של הזמרת-יוצרת הישראלית שירה זלוף, אשר יצא לאור ב-28 ביולי 2024 והופץ ברשתות החברתיות ובשירותי הסטרימינג.

## רקע
זלוף החלה את דרכה בסצנת המוזיקה המקומית בשלהי שנת 2022, עם יציאת הסינגל הראשון שלה "קיפוד", שנוצר בשיתוף עם אפק לאמור. השיר נולד לאחר משבר אישי, ושימש עבורה כאמצעי לשחרור רגשי. שיתוף הפעולה שנוצר סביב שיר זה המשיך גם לאחר מכן והפך לבסיס היצירתי שעליו נבנה בהמשך אלבום הבכורה. לאורך התקופה שקדמה ליציאת האלבום פרסמה זלוף חמישה סינגלים, בהם "סינר" ושיר הנושא "ברבי", אשר יצא בקיץ שקדם להשקת האלבום המלא.

## תוכני האלבום
האלבום "אף פעם לא הייתי ברבי" מתואר על ידי יובל אראל כאסופה של פופ עברי מקומי, הנשען על טקסטים שאינם מתביישים בעיסוק ישיר בזהות, חוויה אישית ועמדה רגשית. על פי הדברים שנמסרו עם צאתו, האלבום מבקש להציג עולם פנימי כן, שאינו מתווך דרך אידיאלים חיצוניים אלא דרך חוויות ישירות ומודעות עצמית.

בריאיון שנערך עם זלוף ל-103FM, היא התייחסה לשם האלבום כביטוי לתחושת זרות כלפי דימויים חיצוניים של נשיות או אידיאליות. לדבריה, היא לא הייתה "הנערה שתמיד רצתה להיות", ותיארה ילדות ונעורים שבהם לא זכתה למחמאות רבות והזדהתה יותר כספורטאית מאשר כדמות העונה על ציפיות חברתיות מקובלות. במסגרת השיח על האלבום, זלוף הדגישה את תפיסתה את המוזיקה ככלי של נחמה וריפוי. היא ציינה כי בעיניה מוזיקה יכולה לשמש מקור של הקלה רגשית עבור מי שזקוק לה, וכי היצירה נועדה להגיע למאזינים המבקשים נחמה מסוג זה. תפיסה זו מעניקה לאלבום הקשר רעיוני רחב יותר, שבו המוזיקה אינה רק ביטוי אישי אלא גם אמצעי תקשורתי רגשי.

## רשימת רצועות

## הערות שוליים

קטגוריה:אלבומי בכורה מ-2024
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
יום הדין הגדול (שיר)

**יום הדין הגדול** הוא שיר מאת חיים חפר הרומז לענישה של אנס ערבי באמצעות סירוסו על ידי לוחמי הפלמ"ח.

## רקע
לפי אתר הפלמ"ח הסיפור שעל רקעו נכתב השיר היה כך:

בשנים 1943–1944 אירעו בעמק בית־שאן תקיפות על רקע מיני של ערבים כלפי נשים מקיבוצי האזור, שעוררו זעזוע עמוק ביישוב היהודי. לאחר אונס חמור במיוחד, התנהל ב"הגנה" ובש"י ויכוח על דרך התגובה. מתוך חשש להסלמה אלימה הוחלט לבחור בעונש חריג - סירוס האנס - כדי להרתיע ולשדר מסר חד, מבלי להורגו. הרעיון נבחר בשל קיום של עונש דומה בחוק המוסלמי.

המשימה הוטלה על חוליית פלמ"ח, שפעלה בתחפושת, איתרה את האנס, הוליכה אותו למקום מבודד (הגשר הרומי העתיק בבית שאן) וביצעה את הסירוס תוך כוונה להשאירו בחיים ובהקפדה על שלמות התהליך. לאחר מכן פורסם כרוז המבהיר שהמעשה בוצע כעונש על האונס. לפי התרשמות אנשי הפלמ"ח, בקרב תושבי המקום שררה תחושת הקלה יותר מאשר רצון לנקמה.

בעקבות הצלחת הפעולה החליטה "ההגנה" להגיב גם על מקרה אונס קודם בצפון, והפעם נבחרה דרך של הריגת האשמים.

גמליאל כהן פרסם את הסיפור בספרו "המסתערבים הראשונים" הוסיף מספר פרטים, שם האנס הוא עארף אחמד שטאווי והוא ניסה לאנוס נערה שהצליחה לברוח. התכנית אושרה על ידי שאול אביגור שהיסס בתחילה אך השתכנע על ידי יהושע פלמון, מבצעי הסירוס היו יוחאי בן נון ועמוס חורב. חורב שחזר את הסיפור ב-2021 וסיפר שהיה מדובר באנס סדרתי ונותן הפקודה היה נחום שריג.

## השיר
בעקבות האירוע כתב חיים חפר שיר:

בגרסה אחרת עידן חפר את המילים וכתב סרגוסה במקום סרסנוך והשמיט שורות אחרות. השיר היה ל"המנון בלתי רשמי" של הפלמ"ח. והוצמד לו ריקוד סוער.

קיימים מספר ביצועים של השיר: ותיקות מקהלת משמרות (2009), להקת חבריא ואפי נצר (1981), וחברי משמר הנגב. מקור הלחן הוא משיר איטלקי עממי בשם "Tiritomba".

נתיבה בן יהודה כתבה שהשיר לאט לאט הפך לפחות מושמע בתרבות הישראלית, לדבריה הדבר נובע מכך שהתחושה הציבורית הפכה מאנדרדוג לאפרדוג.

## קישורים חיצוניים
* 
* 

## הערות שוליים

קטגוריה:הפלמ"ח 
קטגוריה:שירים שנכתבו על ידי חיים חפר
פרוייקט 981

**פרויקט 981** (באנגלית: **Project 981**) הוא שם שניתן בתקשורת המערבית ובקרב חוקרים למיזם רפואי–מדעי סודי של המפלגה הקומוניסטית של סין שמטרתו יצירת מערך בריאות ייעודי להארכת תוחלת החיים של צמרת המשטר הסיני, עד כדי 150 שנות חיים לפי חלק מהפרסומים. הפרויקט מתואר כתוכנית ארוכת שנים המשלבת רפואה מערבית מתקדמת, רפואה סינית מסורתית, ניסויים בתחום האנטי-אייג'ינג וטיפולי השתלת איברים, והוא מזוהה בין היתר עם בית החולים הצבאי 301 בבייג'ינג (בית החולים הכללי של צבא השחרור העממי). ממשלת סין הרשמית מצנזרת ומכחישה כל אזכור לפרויקט.

## רקע
טיפול רפואי מועדף לאליטות פוליטיות בסין איננו תופעה חדשה, אולם החל משנות ה־80 של המאה ה־20 ניכרת השקעה ממשלתית גוברת במרכזים רפואיים ייעודיים לבכירים ובראשם בית החולים הצבאי 301 בבייג'ינג המטפל בהנהגה הלאומית ובראשי המפלגה. במקביל, סין הפכה בשנות ה־90 וה־2000 למוקד מרכזי בתעשיית ההשתלות העולמית תוך האשמות גוברות של ארגוני זכויות אדם בניצול אסירים ומתרגלי פאלון גונג כמקור לאיברים להשתלה.

על רקע זה פרויקט 981 מוצג בדיווחים שונים כחלק מאסטרטגיה רחבה של הנהגת המפלגה לשימור בריאותם ואריכות חייהם של בכירים – "הון אנושי" הנתפס כחיוני ליציבות השלטון ולהמשכיות המדיניות. בעוד הפרויקט מתיימר להאריך את חיי הבכירים ל־150 שנה, תוחלת החיים הממוצעת בסין עמדה בשנים האחרונות על כ־79 שנים.

## היבטים רפואיים וטכנולוגיים
בדיווחים על פרויקט 981 מוזכרים כמה תחומי פעילות עיקריים:
* **אנטי־אייג'ינג ורפואה רגנרטיבית** – מחקר בטכנולוגיות להאטת הזדקנות, שיקום רקמות ואיברים, ושימוש בתרפיות מתקדמות.
* **מניעת מחלות כרוניות** – פרוטוקולים ייעודיים לניטור מוקדם ולטיפול במחלות לב, סרטן ומחלות מטבוליות בקרב בכירים.
* **השתלות איברים** – קישור אפשרי בין פרויקט 981 לבין מערך ההשתלות בסין, כולל טענות על שימוש נרחב באיברים מאסירים ומתינוקות בני יומם.
* **מאגרי נתונים ביומטריים וגנטיים** – איסוף נרחב של נתוני DNA ומידע רפואי לאיתור תורמים מתאימים ולפיתוח טיפולים מותאמים אישית.

על פי הדלפה מ־2019, מרכז הפרויקט נמצא בבית החולים הצבאי 301.

## חשיפה וצנזורה
ב-2019 פורסם סרטון פרסומת לבית החולים הצבאי 301 ובו תואר הפרויקט כ״פרויקט תוחלת חיים של 150 שנה למלחמה במוות״. הסרטון נמחק מ WeChat יום לאחר פרסומו.

בספטמבר 2025 הוזמן ולדימיר פוטין למצעד צבאי בסין, בה נקלטה במצלמה שיחה בין שי ג'ינפינג לפוטין על "אריכות ימים". הטלוויזיה הממלכתית של סין דרשה מסוכנויות הידיעות להסיר את תיעוד השיחה, רויטרס נענתה לדרישה הזו.

ב-2023 פרסם הפוליטיקאי ג'ו יונגשין הספד על חברו סגן שר התרבות לשעבר גאו ג'אן-שיאנג שנפטר בגיל 87, בו כתב כי "האיברים הפנימיים בגופו הוחלפו פעמים רבות", וכי גאו נהג להתבדח ש"חלקים רבים בגופו כבר אינם שלו". ההספד הוסר מהרשתות הסיניות תוך זמן קצר.

המידע על פרויקט 981 מבוסס ברובו על מסמכים שדלפו, ראיונות עם מקורות אנונימיים ודיווחים תקשורתיים, שבמקרים רבים מוסרים או מצונזרים מאוחר יותר בפלטפורמות סיניות. בשל כך, קשה לעמוד באופן מלא על היקף התקציבים, מספר המשתתפים ותוצאות המחקר בפועל.

## ראו גם
* קצירת איברים ממתרגלי הפאלון גונג בסין
* זכויות האדם בסין
* השתלת איברים

## קישורים חיצוניים
* 

## הערות שוליים

קטגוריה:הרפובליקה העממית של סין: מדע וטכנולוגיה
מעריב לנוער (שיר)

"**מעריב לנוער**" הוא שיר מאת הזמרת-יוצרת הישראלית שירה זלוף, שבוצע על ידה במסגרת השתתפותה בעונת התוכנית "הכוכב הבא של ישראל לאירוויזיון 2026" ששודרה בקשת 12.

## רקע וכתיבה
זלוף תיארה את "מעריב לנוער" כיצירה העוסקת בקשיים שחוותה כנערה מתבגרת, ובמרכזם התמודדות עם דימוי גוף וחוסר שלמות מול עצמה. לדבריה, השיר מתייחס להשפעתם של סטנדרטים חיצוניים של יופי, כפי שהדבר מנוסח בשורה מן השיר המתארת כיצד "דפקו לי את הראש עם אידיאל היופי". בכתבה שפורסמה על ידי TMI הודגש כי זלוף עסקה לאורך תקופה ארוכה בדימוי גוף ובמאבק יומיומי סביב אכילה, הן ביחס לעצמה והן בהקשר של נשים אחרות בסביבתה. זלוף תיארה את המחיר הרגשי והגופני ששילמה בניסיון להיות "יפה בכל מחיר", והציגה את השיר ככזה שנולד מן המסע הזה ונכתב בעקבות התקופה שעברה.

## ניתוח מוזיקלי
הטקסט של "מעריב לנוער" כולל התבוננות ישירה במנגנוני אידיאל היופי ובשפעתם על תחושת הערך העצמי. השיר מציג וידוי על חוסר ביטחון ועל התבגרות לצד אידיאל יופי שנתפס בעיני הדוברת כמעוות, ומתנסח באמצעות שורות שמדגישות את הלחץ החברתי ואת הפגיעה בדימוי העצמי. במסגרת הפרסום הובאה גם שורה המתייחסת לצורך בהכרה ציבורית כדי שיקשיבו לה, באמצעות הדימוי של שער במגזין, מה שמעניק לשיר ממד של ביקורת על תנאי הקשב במרחב התרבותי. זלוף ניסחה בפוסט אישי באינסטגרם תהליך שבו קול פנימי משתנה בהדרגה ממנגינה רגועה לצליל צורם ומכאיב, ותיארה ניסיון לעמוד בסטנדרטים חיצוניים גם במחיר של פגיעה עצמית. תיאורים אלו מציבים את השיר בתוך מסגרת רחבה של כתיבה אישית המתכתבת עם חוויות גוף, אכילה והפנמת סטנדרטים, ומעצבים את "מעריב לנוער" כיצירה המגיבה לחוויה פנימית מתמשכת ולא לאירוע נקודתי.

שם השיר קשור לחוויה ספציפית שתיארה זלוף, שלפיה ניסתה לשיר במקום שבו היו תלויים שערים של "מעריב לנוער". לדבריה, החוויה הותירה עליה רושם חריף, ולאחר ששרה שם הבינה שהדבר לא יצליח וחשה כי הדבר הותיר בה פגיעה רגשית. מתוך חוויה זו נבחרו המילים לשם השיר, בהשראת המשפט שבו נאמר כי "אף אחד לא יקשיב עד שיהיה לי שער במעריב לנוער".

## מיקומי שיא

## הערות שוליים

קטגוריה:שירי 2024
קטגוריה:סינגלים מ-2024
קטגוריה:שירי שירה זלוף
קטגוריה:שירים בעברית
קטגוריה:סינגלים בהוצאת NMC יונייטד אנטרטיינמנט
רועי אלקוקין

**רועי אלקוקין** (נולד ב-7 באפריל 2004) הוא כדורגלן ישראלי המשחק בעמדת הקישור בהפועל תל אביב ובנבחרת ישראל בכדורגל עד גיל 21.

## קריירת מועדונים
אלקוקין נולד וגדל במבשרת ציון, והחל את דרכו בכדורגל במחלקת הנוער של בית"ר ירושלים, בה שיחק עד גיל 15. בהמשך עבר למחלקת הנוער של הפועל תל אביב ביוזמת המאמן עומר בוקסנבוים. במהלך תקופתו במועדון זכה באליפויות עם קבוצות נערים ב' ונערים א'. בקבוצת הנוער רשם עונה מוצלחת, שבמהלכה כבש 13 שערים. ביוני 2023 חתם אלקוקין על חוזה חדש בהפועל תל אביב, אשר מבטיח את הישארותו במועדון לארבע עונות נוספות..

ב־1 באוגוסט 2024 ערך אלקוקין את הופעת הבכורה שלו בקבוצה הבוגרת של הפועל תל אביב, בניצחון 2–0 על הפועל כפר שלם. בעונת 2024/2025 בליגה הלאומית כבש את שער הבכורה שלו במדי הקבוצה הבוגרת במסגרת גביע הטוטו. בנוסף, ב־28 באפריל 2025 כבש את שער הליגה הראשון שלו, במשחק מול הפועל רמת גן גבעתיים. בתום העונה העפילה הפועל תל אביב לליגת העל.
## תארים
; הפועל תל אביב
* גביע הטוטו (ליגה לאומית): 2024/2025

## קריירה בנבחרות
אלקוקין שיחק בנבחרת הנערים של ישראל עד גיל 17 בשנים 2021–2022. את הופעת הבכורה בנבחרות ערך אלקוקין ב-12/12/21 מול נבחרת איחוד האמירויות, הוא החל לשחק בנבחרת הנוער של ישראל עד גיל 19 בשנת 2023.

אלקוקין זומן לראשונה לנבחרת הצעירה בספטמבר 2025 לקראת המשחק נגד נורווגיה במסגרת מוקדמות יורו 2027. את הופעת הבכורה ערך במשחק נגד נורווגיה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:מבשרת ציון: כדורגלנים
קטגוריה:כדורגלני הפועל תל אביב
קטגוריה:כדורגלני מכבי הרצליה
קטגוריה:ישראלים שנולדו ב-2004
ג'וזף אגלסטון

**ג'וזף אגלסטון** (באנגלית: **Joseph Eggleston**; 24 בנובמבר 1754 – 13 בפברואר 1811) היה חקלאי, חייל ופוליטיקאי אמריקאי, אשר ייצג את וירג'יניה בבית הנבחרים של ארצות הברית משנת 1798 ועד 1801.

הוא היה דודו של ויליאם ארצ'ר.

## ביוגרפיה
### ראשית חייו
ג'וזף אגלסטון נולד במחוז מידלסקס לג'וזף (1721–1792) ולג'ודית (סיגר, 1729–1806) אגלסטון. בשנת 1759 עברו הוריו לבית מטעים חדש שנבנה אז ונקרא Egglestetton במחוז אמיליה. ג'וזף התחנך בבית באמצעות מורים פרטיים ולאחר מכן למד במכללת ויליאם ומרי, שם סיים את לימודיו בהצטיינות בשנת 1776.

### מלחמת העצמאות האמריקאית
באותה שנה הצטרף למלחמת העצמאות האמריקאית כחלק מיחידת פרשים בפיקודו של הנרי 'Light Horse Harry' לי.

אגלסטון מונה לדרגת קפטן כאשר לי ארגן בשנת 1778 יחידה לא סדירה משלו בצבא הקונטיננטלי, שנודעה כ'הלגיון של לי'. הוא שירת ביחידה זו לאורך כל המלחמה, והצטיין במיוחד במערכה הדרומית. הוא צוין לשבח על גילוי אומץ לב בקרב גיילפורד קורט האוס ב־15 במרץ 1781. בהמשך זכה לשבחים נוספים במהלך המצור על אוגוסטה ביוני, וכן לקידום לדרגת מייג'ור.

ההצלחה האמריקאית הראשונית בקרב יוטו ספרינגס בספטמבר נבעה מהתקפתו של מייג'ור אגלסטון על יחידות החלוץ הבריטיות. עם זאת, תוצאת הקרב הייתה בלתי מכרעת, אף על פי שמספר האבדות הבריטיות היה כפול מזה של הכוחות האמריקאיים.

### חיים אישיים
לאחר המלחמה שב אגלסטון לביתו שב־Egglestetton, וב־23 בפברואר 1788 נישא לשרה 'סאלי' מיד. לזוג נולדו שלושה ילדים. עם מות אביו בשנת 1792 ירש את אחוזת המשפחה ו־400 אקרים (כ־1.6 קמ"ר). במהלך השנים רכש קרקעות נוספות והרחיב את אחזקותיו ל־730 אקרים (כ־3.0 קמ"ר).

סאלי אגלסטון נפטרה בשנת 1794. בשנת 1798 נישא ג'וזף בשנית, לבת דודתו הראשונה אן קארי אגלסטון, בתו של דודו ג'ון. מנישואים אלו נולדו לו שני ילדים נוספים.

בית המטעים Egglestetton נוסף למרשם הלאומי של אתרים היסטוריים בשנת 1980.

### קריירה פוליטית
אגלסטון נבחר מספר פעמים לבית הנבחרים של וירג'יניה כנציג מחוז אמיליה. בסך הכול כיהן שלוש־עשרה שנים בבית זה (1785–1788 ו־1791–1799). הוא כיהן בסנאט המדינתי כאשר חבר בית הנבחרים של ארצות הברית ויליאם ברנץ' ג'יילס התפטר מתפקידו ב־2 באוקטובר 1798. בבחירות מיוחדות שנערכו לאחר מכן, זכה אגלסטון בהשלמת תקופת הכהונה. לאחר מכן ניצח גם בבחירות הרגילות לתקופה הבאה, ושירת בבית הנבחרים של ארצות הברית בקונגרס השישי.

אגלסטון סירב להתמודד מחדש בשנת 1800, ולכן תקופת כהונתו בקונגרס נמשכה מ־3 בדצמבר 1798 ועד 3 במרץ 1801.

### שנותיו האחרונות ומותו
לאחר פרישתו שב לביתו, אך מונה לשופט שלום במחוז אמיליה וכיהן בתפקיד זה עד מותו ב-13 בפברואר 1811. ג'וזף נפטר בביתו ונקבר בחצר כנסיית סנט ג'ון האפיסקופלית, שנודעה גם בשם 'St. John's of Grub Hill'. בית הקברות נקרא כיום בית הקברות גרוב היל.

### הנצחתו
הבית המרכזי ב־Egglestetton עומד עד היום בדרך Egglestetton (כביש 630), כ־4 ק"מ מצפון לבית המשפט של אמיליה. הבית רשום במרשם הלאומי של אתרים היסטוריים, אך משמש כיום כמעון פרטי. הגנרל ממלחמת האזרחים האמריקאית, ג'וזף אגלסטון ג'ונסטון, נקרא על שמו, מאחר שאביו של ג'ונסטון שירת תחת פיקודו של אגלסטון במלחמת העצמאות.

## קישורים חיצוניים
* 
* 

קטגוריה:אמריקאים ילידי וירג'יניה
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1754
קטגוריה:אמריקאים שנפטרו ב-1811
שהראם איראני

**שהראם איראני** (בפרסית: **شهرام ایرانی**) הוא קצין בצבא איראן בדרגת אדמירל משנה, המשרת כמפקד חיל הים האיראני הנוכחי, ה־20 במספר, מאז שהחליף בתפקיד זה את  ב-17 באוגוסט 2021. מוצאו כורדי.

הוא נולד בסננדג' בשנת 1967 וקיבל את השכלתו מ ומ של צבא איראן.

## קישורים חיצוניים

## הערות שוליים

קטגוריה:כורדים איראנים
קטגוריה:אנשי צבא איראנים
קטגוריה:איראנים שנולדו ב-1967
יחזקאל חוגי עבודי

רבי **יחזקאל חוגי עבודי** (תרנ"ג - ט' בחשוון תשמ"ה, נובמבר 1984) היה רבה של בצרה ולאחר עלותו לישראל רבה של אור יהודה.

## ביוגרפיה
נולד ליצחק ורימה בבגדאד אחיו היו רבי סלמן חוגי עבודי רבה של בגדאד ורבי משה רבה של אל-חלה. למד אצל רבי יהודה פתיה. במלחמת העולם הראשונה גויס בכפייה לצבא העות'מאני ונשבה בידי מדינות ההסכמה. חזר לבגדאד והחל למסור שיעורים בבית זילכה ובישיבת מאיר אליהו, שימש כחבר בית הדין לערעורים בבגדאד. בתש"ה, לאחר פטירת רבי אליהו עובדיה מונה לרב הראשי של בצרה. לדברי אחיו רבי סלמן הנהיג את הקהילה תקופה של שלושים שנה.
ממוזער|רבני ישיבת כנסת מאיר אליהו, יושב שני משמאל
לאחר עלותו לישראל בתשי"א שימש כרב מעברות סקיה וכפר עאנה ולאחר מכן מונה לרב הראשי הראשון של אור יהודה. חתום על כרזה נגד ניתוחי מתים ונגד גיוס נשים לצה"ל.

נפטר בט' בחשוון תשמ"ה. על שמו רחוב באור יהודה.

## לקריאה נוספת
* משה שבת, **[[ישיבות בגדאד]]**, כרך שני הוצאת מכון אהל דוד, ירושלים תשע"ט, עמ' 487
* 
* 
## הערות שוליים

קטגוריה:ישראלים ילידי עיראק
קטגוריה:רבנים עיראקים
קטגוריה:בגדאד: רבנים
קטגוריה:רבנים ספרדיים ישראלים
קטגוריה:בוגרי מדרש תלמוד תורה
קטגוריה:בוגרי מדרש בית זלכה
קטגוריה:אור יהודה: אישים
קטגוריה:ישראלים שנפטרו ב-1984
עומר כץ

**עומר כץ** (נולד ב-2 בספטמבר 2000) הוא ספורטאי ישראלי, המתחרה באתלטיקה קלה ובענף מזחלות בובסלי. עתיד לייצג את ישראל באולימפיאדת מילאנו – קורטינה ד'אמפצו (2026).

## קריירת אתלטיקה
### 2020
באליפות ישראל שנערכה ביולי 2020 סיים במקום שישי בקפיצה במוט בתוצאה של 4.40 מטר.

### 2021
באליפות ישראל שנערכה ביוני 2021 סיים במקום רביעי בריצת 110 מטר משוכות בתוצאה של 15.97 שניות.

### 2022
באליפות ישראל שנערכה ביוני 2022 סיים במקום חמישי בריצת 100 מטר בתוצאה של 11.00 שניות.

### 2024
באליפות ישראל שנערכה ביוני 2024 סיים במקום שמיני בריצת 100 מטר בתוצאה של 10.89 שניות.

### 2025
באליפות ישראל שנערכה ביולי 2025 סיים במקום שמיני בריצת 100 מטר בתוצאה של 10.95 שניות.

## קריירת בובסלי
כץ לקח חלק בניסיונות להעפיל לאולימפיאדת מילאנו – קורטינה ד'אמפצו (2026) בענף מזחלות הבובסלי, ודורג יחד עם הנבחרת במקום ה-33 בדירוג העולמי, שמזכה בחלוקה מחדש של מכסה. הנבחרת קיבלה את המכסה למשחקים לאחר שהממלכה המאוחדת דחתה מכסה אחת, והיא הוקצתה מחדש לישראל. הוא יתחרה בנבחרת לצד אדם אדלמן, וארד פוארסה ומנחם חן, וזו תהיה הפעם הראשונה בה ישראל מיוצגת בענף זה באולימפיאדה.

## שיאים אישיים
### אצטדיון
* ריצת 100 מטר: 10.65 שניות (2025)
* ריצת 200 מטר: 22.13 שניות (2023)
* קפיצה במוט: 4.42 מטר (2020)
* ריצת 110 מטר משוכות: 15.97 שניות (2021)

## קישורים חיצוניים

* עומר כץ, באתר הרשמי של פדרציית המזחלות הבין-לאומית (IBSF) 
* עומר כץ, באתר Loglig

## הערות שוליים

קטגוריה:אתלטים ישראלים
קטגוריה:אצנים ישראלים
קטגוריה:קופצים במוט ישראלים
קטגוריה:נהגי מזחלות מרוץ אולימפיים ישראלים
קטגוריה:ישראלים שנולדו ב-2000
קטגוריה:משתתפי אולימפיאדת מילאנו – קורטינה (2026)
אודסה א'ציון

**אודסה ציון סגל אדלון** (באנגלית: **Odessa Zion Segall Adlon**; נולדה ב-17 ביוני 2000) המוכרת בשם הבמה **אודסה א'ציון** היא שחקנית אמריקאית-יהודייה, מועמדת לפרס גילדת שחקני המסך ולפרס באפט"א לשחקנית המשנה הטובה ביותר.

## ביוגרפיה
היא נולדה בסקרמנטו, קליפורניה, גדלה בלוס אנג'לס ובילתה חלקים מילדותה בבוסטון, מסצ'וסטס ובנויפהרן, גרמניה. היא למדה בתיכון צ'רטר לאמנויות .

א'ציון היא בתם של השחקנית פמלה אדלון והבמאי הגרמני פליקס אדלון. סבה מצד אביה היה הקולנוען הגרמני פרסי אדלון וסבה מצד אמה היה התסריטאי-מפיק האמריקאי דון סגל. סבתה מצד אמה נולדה באנגליה כאנגליקנית והתגיירה.

## קריירה
בתחילה הזדהתה בשם אודסה אדלון. את תפקידה הבולט הראשון קיבלה בשנת 2017 כשהצטרפה לעונה החמישית של הסדרה "נאשוויל". תפקידה הראשי הראשון היה בסיטקום "Fam" של CBS משנת 2019.

בספטמבר 2024 דווח כי א'ציון לוהקה לסרטו של ג'וש ספדי "מרטי סופרים" לצידם של טימותי שאלאמה, גווינת' פלטרו, וטיילר דה קריאייטור. הסרט יצא לאקרנים בשנה שלאחר מכן. על תפקידה זה קיבלה א'ציון מועמדות לפרס גילדת שחקני המסך לשחקנית המשנה הטובה ביותר ולפרס באפט"א לשחקנית המשנה הטובה ביותר.

בינואר 2026 הוכרז כי א'ציון לוהקה לעיבוד הקולנועי של שון דורקין לספר "חתכים עמוקים" בתפקיד זואי גוטיירז, דמות המתוארת בספר כמקסיקנית. בעקבות ביקורת על הליהוק הודיעה א'ציון יומיים לאחר ההכרזה כי פרשה מהפרויקט, וטענה כי לא הייתה מודעת למוצאה האתני של הדמות.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה יהודיות אמריקאיות
קטגוריה:אמריקאיות שנולדו ב-2000
קטגוריה:אמריקאים שנולדו ב-2000
Heavy (אלבום)

***Heavy*** הוא אלבום האוסף השמונה-עשר של להקת הרוק הבריטית קווין, אשר יצא לאור ב-20 ביוני 2025. זהו האלבום השני בסדרת אלבומי אוסף לפי נושא בעריכת הגיטריסט בריאן מיי והמתופף רוג'ר טיילור ובהוצאת חברת התקליטים יוניברסל מיוזיק גרופ. אלבום זה מכיל שירים המאופיינים בסגנון רוק כבד.

## רשימת השמעה

## הערות שוליים

קטגוריה:אלבומי קווין
קטגוריה:אלבומי אוסף מ-2025
קטגוריה:אלבומי חברת וורנר מיוזיק גרופ
קטגוריה:אלבומי אוסף באנגלית
קטגוריה:אלבומי אוסף שהתפרסמו לאחר מות מבצעיהם
טקס פרסי האקדמיה הבריטית לקולנוע ה-79

**טקס פרסי האקדמיה הבריטית לקולנוע ה-79**, הידוע יותר בשם פרס באפט"א לקולנוע, התקיים ב-22 בפברואר 2026, כהוקרה לסרטים הלאומיים והזרים הטובים ביותר של 2025, ברויאל פסטיבל הול במרכז סאות'בנק סנטר ללונדון. אלן קאמינג הנחה את הטקס לראשונה.

## הטקס
הטקס שודר ב-BBC One וב-iPlayer בבריטניה.

ההצבעה התבצעה על ידי גוף המצביעים העולמי של באפט"א, הכולל כמעט 8,000 אנשי מקצוע מכל פינות תעשיית הקולנוע הבריטית והעולמית.

תאריכים מרכזיים לטקס:
* 5 בדצמבר 2025: ההצבעה בסיבוב הראשון נפתחה
* 9 בינואר 2026: פורסמו רשימות ארוכות; נפתחה ההצבעה לסיבוב השני
* 27 בינואר 2026: הכרזת המועמדויות
* 28 בינואר 2026: נפתחה ההצבעה לסיבוב השלישי
* 22 בפברואר 2026: טקס פרסי הבאפט"א

## זוכים ומועמדים
### פרס עמית באפט"א

* ווריק דייוויס

### פרסים
הזוכים יופיעו ראשונים ו**בהדגשה**

## שיאני מועמדויות

## ראו גם
* טקס פרסי אוסקר ה-98
* טקס פרסי גלובוס הזהב ה-83

## הערות שוליים

קטגוריה:פרסים קולנועיים משנת 2025
קטגוריה:טקסי פרס באפט"א
קטגוריה:2026 בממלכה המאוחדת
ג'ון דוסון (פוליטיקאי מווירג'יניה)

**ג'ון דוסון** (באנגלית: **John Dawson**; 1762 – 31 במרץ 1814) היה עורך דין, חייל ופוליטיקאי מווירג'יניה. הוא שירת במלחמת 1812, כיהן תקופה אחת בקונגרס הקונטיננטלי וכן שבע תקופות כהונה בבית הנבחרים של ארצות הברית, משנת 1797 ועד מותו בעת כהונתו בשנת 1814.

## ביוגרפיה
דוסון נולד ב-1762 במושבת וירג'יניה. הוא סיים את לימודיו באוניברסיטת הרווארד בשנת 1782, למד משפטים והוסמך לעריכת דין.

דוסון, שנודע בלבושו האלגנטי ובשערו האדמוני, כונה 'בו' דוסון. הוא היה ידיד קרוב של ג'יימס מדיסון וניהל עמו התכתבות ענפה. אביו החורג, השופט ג'וזף ג'ונס, גידל לאחר מות אביו את ג'יימס מונרו, חברו הקרוב ולעיתים גם יריבו הפוליטי של מדיסון.

דוסון כיהן בבית הנבחרים של וירג'יניה בין השנים 1786 ל־1789, ובשנת 1788 נבחר גם כנציג לקונגרס הקונטיננטלי.

כנציג בוועידת וירג'יניה בשנת 1788 התנגד דוסון לאשרור חוקת ארצות הברית, ויישר קו עם מונרו, פטריק הנרי וג'ורג' מייסון, אף שעל אף התנגדותם אישרה הוועידה כולה את החוקה. בשנה שלאחר מכן מונה למועצה הפרטית של וירג'יניה ושירת בה בתפקיד ביצועי זה במשך מספר שנים.

בשנת 1796 נבחר דוסון לבית הנבחרים של ארצות הברית מטעם המפלגה הדמוקרטית-רפובליקנית, וכיהן בו משנת 1797 ועד מותו בשנת 1814.

בשנת 1801 בחר בו הנשיא ג'ון אדמס לשמש שליח להעברת איגרות דיפלומטיות לממשלת צרפת, ובכך סייע דוסון למנוע מלחמה עם בעלת הברית לשעבר. בין השנים 1813 ל־1814 שימש יושב ראש הוועדה לענייני מחוז קולומביה, וכן שירת כעוזר לגנרלים ג'ייקוב בראון ולנשיא לעתיד אנדרו ג'קסון במהלך מלחמת 1812.

דוסון נפטר בוושינגטון הבירה ב־31 במרץ 1814.

## קישורים חיצוניים
* 
* 

קטגוריה:אמריקאים ילידי וירג'יניה
קטגוריה:בוגרי אוניברסיטת הווארד
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1762
קטגוריה:אמריקאים שנפטרו ב-1814
תומאס אוונס (פוליטיקאי מווירג'יניה)

**תומאס אוונס** (באנגלית: **Thomas Evans**; בערך 1755 – 12 בפברואר 1815) היה פוליטיקאי ועורך דין אמריקאי, אשר כיהן כחבר בית הנבחרים של ארצות הברית מטעם וירג'יניה.

## ביוגרפיה
אוונס נולד ב-1755 במחוז אקומאק שבמושבת וירג'יניה. הוא למד במכללת ויליאם ומרי, למד משפטים והוסמך לעריכת דין. הוא כיהן כחבר בבית הנבחרים של וירג'יניה בשנים 1780 ו־1781, ושוב בשנים 1794–1796.

בשנת 1796 נבחר אוונס לבית הנבחרים של ארצות הברית מטעם המפלגה הפדרליסטית, וכיהן בו בשנים 1797–1801. במהלך כהונתו מונה לאחד מנציגי בית הנבחרים שניהלו את הליכי ההדחה נגד הסנאטור ויליאם בלאונט מטנסי בשנת 1798.

בשנת 1802 עבר אוונס לעיר וילינג שבווירג'יניה (כיום בווירג'יניה המערבית), ושוב נבחר לבית הנבחרים של וירג'יניה, שבו כיהן בשנים 1805 ו־1806. הוא נפטר ב-12 בפברואר 1815.

## קישורים חיצוניים
* 

קטגוריה:אמריקאים ילידי וירג'יניה
קטגוריה:בוגרי מכללת ויליאם ומרי
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1755
קטגוריה:אמריקאים שנפטרו ב-1815
עונת 2024 ב-WNBA

**עונת 2024** הייתה העונה ה-28 של ליגת ה-WNBA. הליגה כללה 12 קבוצות (כמו בעונה הקודמת) והסתיימה בזכייה של ניו יורק ליברטי בפעם הראשונה בתולדות המועדון. היא ניצחה בסדרת הגמר את מינסוטה לינקס עם תוצאה 3:2.

העונה כללה 40 משחקים כמו העונה הקודמת. היא כללה הפסקה בעקבות אולימפיאדת פריז. 

העונה כללה 242 משחקים (כולל 22 משחקים בשלב פלייאוף). במשחקים צפו 2,353,735 צופים (9,807 צופים בממצוע למשחק). הדבר סימל הגדלה משמעותית של נוכחות הקהל במשחקים. 

תואר השחקנית המצטיינת של העונה הסדירה (MVP) הוענק לאייז'ה וילסון (לאס וגאס אייסז).

קבוצת מינסוטה לינקס זכתה בגביע הנציבה של ה-WNBA. 
## דראפט 2024
הגרלת הדראפט נערכה ב-10 בדצמבר ואינדיאנה פיבר זכתה בזכות הבחירה הראשונה. בהגרלה השתתפו 4 קבוצות. יתר הקבוצות זכו בבחירות בהתאם לסדר הפוך של הופעתם בעונה הקודמת. בעקבות הסדרים בין הקבוצות, סדר הבחירה השתנה.

בדראפט נבחרו 36 שחקניות מהן 23 מארצות הברית, 3 שחקניות מאוסטרליה, 2 שחקניות מצרפת, ושחקנית אחת מברזיל, קנדה, קרואטיה, וייטנאם, ספרד, בלגיה, איטליה והרפובליקה הדומיניקנית.

להלן חמש הבחירות הראשונות:

## העונה הסדירה
העונה כלל 40 משחקים - 20 בתוך הבית ו-20 עם קבוצות מהבית השני.

## פלייאוף
לפלייוף העפילו 8 קבוצות החזקות ללא קשר לבית מזרח/מערב. 

מפגשי רבע הגמר כללו עד 3 משחקים בשלבים המתקדמים נדרשו 3 ניצחונות.

### סדרת הגמר

## שחקניות מצטיינות
*  MVP של העונה הסדירה ב-WNBA - אייז'ה וילסון (לאס וגאס אייסז)
* MVP של סדרת הגמר ב-WNBA - ג'ונקוול ג'ונס  (ניו יורק ליברטי)
* שחקנית ההגנה של העונה ב-WNBA - נאפיסה קולייר (מינסוטה לינקס)
* רוח ספורטיבית - דראקיה האמבי (לוס אנג'לס ספארקס)
* רוקי השנה ב-WNBA - קייטלין קלארק (אינדיאנה פיבר)
* מלכת הנקודות -אייז'ה וילסון (לאס וגאס אייסז) - 26.9 בממוצע למשחק 
* מלכת הריבאונדים -אנג'ל ריס (שיקגו סקיי) - 13.1 בממוצע למשחק
* מלכת האסיסטים - קייטלין קלארק (אינדיאנה פיבר) - 8.4 בממוצע למשחק

### קבוצת העונה
חמישיית העונה הראשונה
* נאפיסה קולייר (מינסוטה לינקס)
* אייז'ה וילסון (לאס וגאס אייסז)
* בריאנה סטיוארט (סיאטל סטורם)
* קייטלין קלארק (אינדיאנה פיבר)
* אליסה תומאס (קונטיקט סאן)

חמישיית העונה השנייה
* סברינה יונסקו (ניו יורק ליברטי)
* קאלי קופר (פיניקס מרקורי)
* נקה אוגוומיקה (לוס אנג'לס ספארקס
* אריקה אובונגוואלה (דאלאס וינגס)
* ג'ונקוול ג'ונס  (ניו יורק ליברטי)

## משחק האולסטאר
ב-20 ביולי נערך במורגג' מאצ'אפ סנטר, פיניקס, משחק האולסטאר של הליגה. הנשה המשחק נערך בין נבחרת ארצות הברית בכדורסל נשים לבין נבחרת הכוכבים. סגל נבחרת הכוכבים נקבע באמצעות הצבעת אוהדים, שחקניות, עיתונאי ספורט ומאמנים. האוהדים יכלו להצביע לעשר שחקניות, ואילו יתר המצביעים יכלו להצביע ל-22 שחקניות. מאמנים ושחקניות לא הורשו להצביע לשחקניות מאותה קבוצה.

המשחק הסתיים בניצחון קבוצת כוכבי הליגה בתוצאה 117–109.

## קישורים חיצוניים

* נתוני העונה
* סיכום עונה

קטגוריה:עונות WNBA
קטגוריה:תחרויות כדורסל ב-2024
קטגוריה:2024 בארצות הברית
רוברט טיילור (פוליטיקאי מווירג'יניה)

**רוברט טיילור** (באנגלית: **Robert Taylor**; 29 באפריל 1763 – 3 ביולי 1845) היה פוליטיקאי ועורך דין מווירג'יניה במאה ה־19, שכיהן כהונה אחת בבית הנבחרים של ארצות הברית בשנים 1825–1827.

## ביוגרפיה
### ראשית חייו
טיילור נולד ב-29 באפריל 1763 באורנג' קורט האוס שבמושבת וירג'יניה. הוא השלים לימודי הכנה, למד משפטים והוסמך לעריכת דין בשנת 1783, ולאחר מכן החל לעסוק בעריכת דין באורנג' קורט האוס.

לפני כהונתו בקונגרס החזיק במספר תפקידים מקומיים. בהמשך כיהן כחבר הסנאט של וירג'יניה בשנים 1804–1815, ואף שימש כנשיא זמני של הסנאט בשנים 1812–1814.

### כהונה בקונגרס
בשנת 1824 נבחר טיילור לבית הנבחרים של ארצות הברית מטעם סיעת הרפובליקנים של אדמס, וכיהן בו בשנים 1825–1827. הוא לא הציג מועמדות לבחירה מחדש.

### בערוב ימיו
לאחר סיום כהונתו בקונגרס הקדיש טיילור את זמנו לניהול מטעיו ולעיסוקו בעריכת דין. הוא ניסח את צוואתו של הנשיא לשעבר ג'יימס מדיסון, שהיה קרוב משפחתו, ושכנע אותו שלא לשחרר את העבדים מיד, אלא להשאיר הנחיות ולאפשר לדולי מדיסון לעשות זאת בצוואתה שלה, דבר שבפועל לא נעשה.

### מותו
טיילור נפטר באחוזתו שנקראה "Meadow Farm" במחוז אורנג' שבווירג'יניה ב־3 ביולי 1845, ונקבר בבית הקברות המשפחתי שבאחוזה.

### חיים אישיים
הוא נישא לפרנסס פנדלטון (1767–1831). נכדם, ג'יימס טליאפרו, כיהן כחבר הסנאט של ארצות הברית מטעם פלורידה. הנשיא זכרי טיילור היה אף הוא קרוב משפחה, שכן לשניהם היה אותו סב, הקבור גם הוא בבית הקברות שבאחוזת Meadow Farm לשעבר.

## קישורים חיצוניים
* 
* 

קטגוריה:אמריקאים ילידי וירג'יניה
קטגוריה:חברי בית הנבחרים של ארצות הברית מווירג'יניה
קטגוריה:חברי בית הנבחרים של ארצות הברית מטעם המפלגה הלאומית הרפובליקנית
קטגוריה:אמריקאים שנולדו ב-1763
קטגוריה:אמריקאים שנפטרו ב-1845
וארד פוארסה

**וארד פוארסה** (בערבית: **وارد فوارسة**; נולד ב-4 במרץ 1995) הוא שחקן רוגבי דרוזי-ישראלי, חבר נבחרת ישראל ברוגבי. מתחרה גם בענף מזחלות בובסלי, ועתיד לייצג את ישראל באולימפיאדת מילאנו – קורטינה ד'אמפצו (2026).

## קריירת רוגבי
פוארסה הוא שחקן רוגבי, והוא חלק מנבחרת ישראל ברוגבי.

## קריירת בובסלי
פוארסה הוא חלק מנבחרת ישראל במשחקי החורף באולימפיאדת החורף 2026. 
היה חלק מנבחרת ישראל בבובסלי שניסתה להעפיל לאולימפיאדת בייג'ינג (2022) אך ללא הצלחה, לאחר שדורגה במקום 31 בעולם עם 504 נקודות.

הוא לקח חלק גם בניסיונות להעפיל לאולימפיאדת מילאנו – קורטינה ד'אמפצו (2026), ודורג יחד עם הנבחרת במקום ה-33 בדירוג העולמי, שמזכה בחלוקה מחדש של מכסה. הנבחרת קיבלה את המכסה למשחקים לאחר שהממלכה המאוחדת דחתה מכסה אחת, והיא הוקצתה מחדש לישראל. הוא יתחרה בנבחרת לצד אדם אדלמן, מנחם חן ועומר כץ, וזו תהיה הפעם הראשונה בה ישראל מיוצגת בענף זה באולימפיאדה. בנוסף, פוארסה יהיה הדרוזי הראשון שמייצג את ישראל באולימפיאדה.

## קישורים חיצוניים

* וארד פוארסה, באתר הרשמי של פדרציית המזחלות הבין-לאומית (IBSF) 

## הערות שוליים

קטגוריה:דרוזים ישראלים
קטגוריה:מע'אר: אישים
קטגוריה:משתתפי אולימפיאדת מילאנו – קורטינה (2026)
קטגוריה:נהגי מזחלות מרוץ אולימפיים ישראלים
קטגוריה:ספורטאים דרוזים ישראלים
קטגוריה:שחקני רוגבי ישראלים
קטגוריה:ישראלים שנולדו ב-1995
Dräger

**דרגר** (בגרמנית: **Dräger**) היא חברה גרמנית רב-לאומית המתמחה בפיתוח, ייצור ושיווק של ציוד אמצעי מיגון נשימתי ומערכות רפואיות.

נכון לשנת 2024, מעסיקה החברה כ-16,500 עובדים ופועלת בלמעלה מ-190 מדינות ברחבי העולם, בהן גרמניה, ארצות הברית, סין, יפן, צרפת, בריטניה וישראל.

מטה החברה הראשי ממוקם בעיר ליבק, גרמניה.

## היסטוריה
חברת דרגר הוקמה בשנת 1889 על ידי יוהאן היינריך דרגר וקרל אדולף גרלינג, תחת השם Dräger & Gerling, עבמטרה לפתח פתרונות ויסות לחץ וגזים.

בשנת 1902, פיתחה החברה את מכשיר ההרדמה Roth-Dräger, בו נעשה שימוש נרחב בבתי חולים בגרמניה עד תום מלחמת העולם השנייה.

בשנת 1937, פיתחה את צינור הבדיקה הצבעוני הראשון למדידת גזים רעילים באוויר.

במהלך מלחמת העולם השנייה פעלו במתקני החברה עובדי כפייה ובשנים שלאחר המלחמה ננקטו צעדים להנצחת הקורבנות ולהקמת אתרי זיכרון.

בשנת 1970, הפכה לחברה ציבורית ובשנת 1979, הונפקה בבורסה לניירות ערך של פרנקפורט.

בשנת 2005, מונה שטפן דרגר למנכ״ל החברה, כנציג הדור החמישי של משפחת המייסדים.

במהלך מגפת הקורונה, נרשם גידול חד בביקוש למכונות הנשמה וציוד נשימתי של החברה, מה שהוביל לעלייה משמעותית בהכנסותיה.

## מוצרי החברה
מוצרי החברה כוללים מגוון רחב של פתרונות בתחומי הרפואה והבטיחות:
* מכונת הנשמה
* מסכת גז
* מכונת הרדמה
* ציוד צלילה
* מתקן לבדיקת אלכוהול
* גלאי גזים
* לוח שליטה לצוותי חילוץ והצלה

## פעילות בישראל
דרגר פועלת בישראל באמצעות נציגויות ושותפים מקומיים, ומספקת ציוד רפואי מתקדם לבתי חולים ומוסדות רפואיים, וכן פתרונות בטיחות, גילוי גזים וציוד מיגון לתעשייה, לתשתיות ולאנשי חירום.
* בבית חולים רמב"ם נמצאים בשימוש כ-32 מכונות הרדמה מתוצרת החברה.

## קישורים חיצוניים

* 
* פרופיל דרגר, באתר Investing
* כוונה להתקשרות, תחזוקת גלאי גזים מתוצרת חברת Drager, באתר החשב הכללי
* מדריכי משתמש למוצרי חברת דרגר, באתר Manuals

## הערות שוליים

קטגוריה:חברות גרמניות
בלנטמאב מפודוטין

**בלנטמאב מפודוטין** (באנגלית **Belantamab Mafodotin**) היא תרופה ביולוגית נגד סרטן. היא מורכבת מנוגדן מצומד לתרופה (נוגדן-תרופה מצומד, Antibody–Drug Conjugate, ADC), ומשמשת לטיפול במיאלומה נפוצה חוזרת, או עמידה לטיפול. היא מכוונת נגד האנטיגן המבוטא על פני תאי פלזמה ממאירים, ומוצג כלפי תאי B של מערכת החיסון, BCMA, B-cell maturation antigen). הנוגדן מצומד לתרופה ציטוטוקסית, מונומתיל אוריסטטין F (Monomethyl Auristatin F MMAF)

## שימוש רפואי
טיפול במבוגרים עם מיאלומה נפוצה חוזרת או עמידה, לאחר קבלת לפחות ארבעה קווי טיפול קודמים, כולל מעכב פרוטאזום, חומר אימונומודולטורי ונוגדן אנטי-CD38.

## תופעות לוואי
תופעות לוואי שכיחות כוללות:
* פגיעות בקרנית העין (keratopathy), טשטוש ראייה, ועיניים יבשות.
* תרומבוציטופניה, אנמיה ונויטרופניה.
* עייפות ותגובות לעירוי.

תופעות לוואי נדירות, אך חמורות כוללות:
* פגיעה חמורה בראייה, העלולה להיות בלתי הפיכה במקרים מסוימים.

## התוויות נגד
אין להשתמש בתרופה במצבים הבאים:
* רגישות יתר ידועה לחומר הפעיל או לאחד ממרכיבי התרופה.
* מחלות עיניים פעילות חמורות שאינן מאוזנות.

## פרמקולוגיה של התרופה
### פרמקודינמיקה
הנוגדן המצומד לתרופה נקשר ל-BCMA על פני תאי פלזמה (דם), חודר לתוכו, ומשחרר את התרופה-MMAF. התרופה הציטוטוקסית מעכב פולימריזציה של מיקרוטובול, עוצר את מחזור התא, וגורם לאפופטוזיס. בנוסף, קיימת פעילות ציטוטוקסית תלויה-נוגדן (ADCC).

### פרמקוקינטיקה
* **[[ספיגה (פרמקולוגיה)]]:** מתן תוך-ורידי בלבד.
* **פיזור:** נפח פיזור קטן, אופייני לנוגדנים.
* **[[מטבוליזם]]:** פירוק לחומצות אמינו.
* **הפרשה:** אינה תלויה בכליות.
* **זמן מחצית חיים:** כ־12–14 ימים.

## תגובות בין־תרופתיות
לא זוהו אינטראקציות פרמקוקינטיות משמעותיות; יש לנקוט זהירות בשילוב עם תרופות מדכאות מח-עצם.

## התרופה במחקר
התרופה נבדקה במחקרי DREAMM כטיפול יחיד ובשילוב עם תרופות נוספות, ונמצאת במחקרים קליניים מתקדמים לשיפור יעילות והפחתת רעילות עינית.

## בטיחות במהלך הריון והנקה
התרופה עלולה לגרום לנזק עוברי בשל מנגנון הפעולה הציטוטוקסי שלה. השימוש בהריון ובהנקה אסור, ויש להקפיד על אמצעי מניעה במהלך הטיפול ולאחריו.

## קישורים חיצוניים
* FDA – Blenrep
* EMA – Blenrep
* ד"ר תמיר שרגאי, בלנטמאב מפודוטין – כל מה שרציתם לדעת, באתר עמותת אמ"ן, 7 ביולי 2024
* פרופ' יעל כהן,  ה־Comeback של בלנטמאב מפודוטין לטיפול במיאלומה נשנית, מגזין מדיק סל שירותי הבריאות 2026 (התפרסם בנובמבר 2025), עמ' 127-124

## הערות שוליים

קטגוריה:תרופות לטיפול בגידולים
קטגוריה:תרופות לפי א'-ב'
ג'ון וו. טיילור

**ג'ון וו. טיילור** (באנגלית: **John W. Taylor**; 26 במרץ 1784 – 18 בספטמבר 1854) היה פוליטיקאי אמריקאי מראשית המאה ה־19 ממדינת ניו יורק. הוא כיהן פעמיים כיושב ראש בית הנבחרים של ארצות הברית.

## ביוגרפיה
טיילור נולד ב-26 במרץ 1784 באזור שהיה אז חלק מהעיירה בולסטון שבמחוז אולבני, ניו יורק. עם הקמת מחוז סראטוגה בשנת 1791 הופרד אזור זה והפך לעיירה צ'ארלטון. את השכלתו הראשונית קיבל בבית.

בשנת 1803 השלים טיילור  את לימודיו ביוניון קולג' כמצטיין הכיתה. לאחר מכן למד משפטים, הוסמך לעריכת דין בשנת 1807, ועסק במקצוע בבלסטון ספא שבניו יורק. בשנת 1806 נישא לג'יין הודג' מאולבני (שנפטרה בשנת 1838), ולזוג נולדו שמונה ילדים. הוא כיהן כנציג מחוז סראטוגה בבית המחוקקים של מדינת ניו יורק בשנים 1812 וב־1812–1813.

טיילור כיהן בבית הנבחרים של ארצות הברית במשך 20 שנה, משנת 1813 ועד 1833, ונבחר פעמיים לתפקיד יושב ראש בית הנבחרים: בשנים 1820 ו־1825. בשנת 1819 תמך בתיקון טולמדג' שהוצע בנוגע לצירוף טריטוריית מיזורי לאיחוד כמדינה חופשית מעבדות (תיקון שעבר בבית הנבחרים אך נדחה בסנאט), והיה מתומכיו הנלהבים של פשרת מיזורי שנקבעה במרץ 1820. במהלך הדיון במליאה על תיקון טולמדג' מתח ביקורת נחרצת על מחוקקים דרומיים, שנהגו להביע את מורת רוחם מכך שהעבדות מושרשת וחיונית לקיומם.

לאחר שעזב את הקונגרס חזר טיילור לעסוק בעריכת דין בבלסטון ספא, וכיהן כחבר הסנאט של מדינת ניו יורק (מחוז 4) בשנים 1841–1842. הוא התפטר מתפקידו ב־19 באוגוסט 1842 לאחר שלקה בשבץ שגרם לשיתוק. בשנת 1843 עבר לקליבלנד שבאוהיו כדי להתגורר עם בתו הבכורה ועם בעלה, ויליאם ד. ביטי, ושם נפטר כעבור 11 שנים, ב-18 בספטמבר 1854. הוא נקבר בבית הקברות של העיירה בלסטון ספא.

## קישורים חיצוניים

* 
* 

קטגוריה:אמריקאים ילידי מדינת ניו יורק
קטגוריה:בוגרי מכללת יוניון
קטגוריה:חברי בית הנבחרים של ארצות הברית ממדינת ניו יורק
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי בית הנבחרים של ארצות הברית מטעם המפלגה הלאומית הרפובליקנית
קטגוריה:יושבי ראש בית הנבחרים של ארצות הברית
קטגוריה:אמריקאים שנולדו ב-1784
קטגוריה:אמריקאים שנפטרו ב-1854
ח'רבת כולצון

[ממוזער|הר כולצון במבט מצפון. בצידו המערבי של ההר ניתן להבחין בעצי [אורן הסלע]]
ממוזער|מערת כוכים בח'רבת כולצון.
**ח'רבת כולצון** (**خربة كولصون**. חורבת הנמלטים) הוא אתר ארכאולוגי על הר כולצון שמדרום ליישוב הישראלי עדי עד ומצפון מערב לכפר אל-מוע'ייר בדרום מזרח השומרון, במזרח הרי בנימין.

## גאוגרפיה
החורבה נמצאת על הר כולצון שמדרום מזרח לעמק שילה, מצפון מערב לאל-מוע'ייר ומדרום לעדי עד, במזרח הרי בנימין. פסגת ההר מתנשאת לגובה של כ-840 מטרים מעל פני הים.

## ממצאים ארכאולוגיים
בחורבה נמצאו ממצאים מתקופת ההתנחלות, תקופת בית המקדש השני, מרד בר כוכבא, התקופה הרומית והתקופה הביזנטית. במקום ישנם במספר בורות וחללים תת-קרקעיים, ובכללם, בצד הצפוני של המתחם, מצוי בור מים המזוהה כמקווה טהרה שלצידו אוצר, ככל הנראה מתקופת בית שני.

מעט מזרחה מהבור המזוהה כמקווה ישנה מערכת מסתור האופיינית למערות המסתור ששויכו לתקופת מרד בר כוכבא, ולפיכך גם מערכת מערות מסתור שבח'רבת כולצון מתוארכת לתקופה זו. למערכת מספר חדרים וכוכי זחילה ביניהם. המקום עבר חפירת שוד נרחבת.

במורדות המערביים של ההר ישנו ריכוז אורני הסלע המזרחי ביותר בארץ ישראל.

## לקריאה נוספת
* איתן קליין ובועז זיסו, "ח'רבת כולצון - אתר בדרום-מזרח השומרון משלהי ימי הבית השני ועד מרד בר-כוכבא", **מחקרי יהודה ושומרון** יט, 2010 , עמ' 95–112
* אהרן טבגר, **דרום השומרון בתקופות הברזל 2 והפרסית : מבט ארכיאולוגי ** (עבודה לשם קבלת תואר דוקטור), אוניברסיטת אריאל, 2018, עמ' 223–225

## הערות שוליים

קטגוריה:אתרים ארכאולוגיים בארץ ישראל
תחמס זהוב

**תחמס זהוב** (שם מדעי: *Caprimulgus eximius*) הוא מין של תחמס. הוא מצוי באזור הסאהל בחלקים הצפוניים של אפריקה שמדרום לסהרה.

## תיאור
התחמס הזהוב הוא תחמס קטן, אורכו 23–25 ס"מ. במנוחה, נראה כי ראשו של התחמס גדול וחלקו העליון וסוככות הכנף בצבע חום-צהבהב, עם דוגמת כתמים מרובעים בעלי קצוות חומים כהים ומנוקדים. יש לו כתם לבנבן גדול על הגרון, ולחזה דוגמה דומה לחלקיו העליונים, אך היא דוהה לכיוון החלקים התחתונים החלקים שהם בעלי צבע חום-צהבהב. בתעופה הוא מראה כתם לבן גדול לכיוון קצות הכנפיים, ובתאורה חלשה הוא נראה בהיר מאוד. שני הזוויגים דומים.

### קולות
השירה מתבצעת מהקרקע; היא נשמעת כצפצוף נמוך שיכול להימשך זמן רב למדי, והיא מושמעת עם שחר ובשעת דמדומים.

## אקולוגיה
### תפוצה
ממוזער|איור מ-1892
התחמס הזהוב נפוץ מצפון סנגל ומאוריטניה במערב, מזרחה עד סודאן.

בשנת 2015 נצפתה נקבה, ומאוחר יותר, נמצאה (היא או פרט אחר) מתה בדרום סהרה המערבית. בשנת 2016 נצפו מספר פרטים באותו אזור, דבר שהצביע על כך שייתכן שקיימת שם אוכלוסייה מקננת. בשנת 2019 אושש קינון המין באזור. אלו היו התיעודים הראשונים של מין זה באזור הפלארקטי .

### בית גידול
התחמס הזהוב חי בערבות צחיחות ובמדבריות למחצה, וגם על אזורים סלעיים, שטחי חצץ עם כתמי צמחייה. הוא נמנעת מערבות שיחים צפופות או מיוערות.

### התנהגות
התחמס הזהוב פעיל עם שחר, בשעות הדמדומים ובמהלך הלילה, מקנן על הקרקע במהלך היום ונוטה להתרחק מבעלי חיים מתקרבים במקום לחכות ואז לברוח בבת-אחת. הוא תועד ניזון מעל מקווי מים עם רדת החשיכה, תזונתו מורכבת מחרקים. התטולה מכילה 2 ביצים המוטלות על הקרקע, בדרך כלל ליד גוש צמחייה. הטלת ביצים תועדה באפריל-מאי במערב התפוצה ובמרץ-אפריל בסודאן.

## קישורים חיצוניים

## הערות שוליים

קטגוריה:בעלי חיים שתוארו ב-1826
קטגוריה:טקסונים שתוארו בידי קונרד יאקוב טמינק
לטרמוביר

**לטרמוביר** (באנגלית: **Letermovir**), הנמכרת בין היתר תחת השם המסחרי **Prevymis**, היא תרופה אנטי-ויראלית המשמשת למניעה (פרופילקסיס) של זיהום ומחלה הנגרמים על ידי נגיף הציטומגלוירוס (CMV), בעיקר בקרב מבוגרים לאחר השתלת תאי גזע המטופואטיים אלוגנאית (HSCT). התרופה אינה מיועדת לטיפול בזיהום CMV פעיל, אלא למניעה בלבד.

## שימוש רפואי
* מניעת זיהום ומחלה של CMV במבוגרים CMV-seropositive (R+) לאחר השתלת תאי גזע אלוגנאית.
* הפחתת תחלואה ותמותה הקשורות ל־CMV לאחר השתלה.
* במדינות מסוימות - מניעה במושתלי איברים מוצקים (בעיקר כליה), בהתאם להנחיות רגולטוריות מקומיות.

## תופעות לוואי
תופעות לוואי שכיחות כוללות בחילה, שלשול, הקאה, כאב ראש ועייפות. תופעות לוואי נדירות אך חמורות כוללות עלייה באנזימי כבד ואינטראקציות תרופתיות משמעותיות. בניגוד לתרופות אנטי-CMV אחרות, לטרמוביר אינה גורמת לדיכוי מח-עצם.

## התוויות נגד
אין להשתמש בתרופה במצבים הבאים:
* רגישות יתר ללטרמוביר או לאחד ממרכיביה.
* שימוש משולב עם תרופות מסוימות התלויות ב־CYP3A ברמות מסוכנות.

## פרמקולוגיה של התרופה
### פרמקודינמיקה
לטרמוביר מעכבת את קומפלקס דנ"א טרמינז (DNA terminase) של נגיף CMV, האחראי על חיתוך ואריזת הדנ"א הוויראלי בקפסיד. עיכוב זה מונע יצירת ויריונים בשלים ומדבקים. מנגנון פעולה זה שונה מתרופות הפועלות על הפולימראז הוויראלי, ולכן אין עמידות צולבת.

### פרמקוקינטיקה
* **ספיגה:** טובה במתן פומי
* **פיזור:** קשירה גבוהה לחלבוני פלזמה
* **מטבוליזם:** גלוקורוניזציה בכבד
* **הפרשה:** בעיקר בצואה
* **זמן מחצית חיים:** כ־12 שעות

## תגובות בין-תרופתיות
אינטראקציות משמעותיות עם:
* ציקלוספורין (דורש הפחתת מינון)
* טקרולימוס ותרופות מדוכאות חיסון אחרות

## התרופה במחקר
נחקרת האפשרות להרחבת השימוש בלטרמוביר לאוכלוסיות נוספות של מושתלי איברים ולשילובים עם תרופות אנטי - ויראליות אחרות.

## בטיחות במהלך הריון והנקה
אין מידע מספק על שימוש בהריון בבני אדם. מחקרים בבעלי חיים הראו השפעות עובריות מסוימות, ולכן השימוש בהריון אינו מומלץ אלא אם התועלת עולה על הסיכון.

## קישורים חיצוניים
* אתר EMA – Prevymis
* PubChem – Letermovir

## הערות שוליים

קטגוריה:תרופות נוגדות נגיפים
קטגוריה:תרופות לפי א'-ב'
רמיפנטניל

**רמיפנטניל** (באנגלית **Remifentanil**) היא תרופה ממשפחת האופיואידים, המשמשת כמשכך כאבים חזק (פי 100 יותר ממורפיום) וקצר טווח במיוחד במהלך הרדמה וניתוחים. היא משווקת בישראל תחת השם המסחרי **אולטיבה** (Ultiva).

## שימושים רפואיים
רמיפנטניל משמשת בעיקר כחלק מתהליך ההרדמה הכללית לצורך שיכוך כאבים עזים בזמן פרוצדורות כירורגיות. בשל זמן מחצית החיים הקצר שלה (3–10 דקות), היא מאפשרת שליטה מדויקת ברמת שיכוך הכאב והתאוששות מהירה מאוד של המטופל עם הפסקת העירוי.

## מנגנון פעולה
רמיפנטניל פועלת כאגוניסט סלקטיבי לקולטני μ-opioid. התרופה נחשבת לייחודית בקרב משפחת האופיואידים בשל אופן המטבוליזם שלה - בעוד שרוב האופיואידים עוברים פירוק בכבד או הפרשה דרך הכליות, רמיפנטניל עוברת הידרוליזה מהירה על ידי אנזימי אסטראז (Esterase) לא-ספציפיים הנמצאים בדם וברקמות הגוף. בזכות נתיב מטבולי זה, היא בעלת יתרון לשימוש גם בחולים הסובלים מאי-ספיקת כליות או כבד.

מאפיין מרכזי נוסף של התרופה הוא זמן מחצית חיים תלוי הקשר (Context-Sensitive Half-Time - CSHT). בניגוד לאופיואידים אחרים (כגון פנטניל), שבהם זמן הפינוי מתארך ככל שהעירוי נמשך בשל התלות בקצב המטבוליזם הכבדי והפינוי הכלייתי נוצר המביאה להצטברות התרופה בגוף, ברמיפנטניל ה-CSHT נותר קבוע וקצר מאוד (כ-3 עד 4 דקות) ללא קשר למשך זמן המתן (גם לאחר 8 שעות עירוי). תכונה זו מעניקה לרופאים המרדימים יכולת שליטה אידיאלית ברמת שיכוך הכאב ואפשרות להביא לסיום השפעת התרופה כמעט באופן מיידי עם הפסקת העירוי.

## תופעות לוואי
תופעות הלוואי הנפוצות כוללות דיכוי נשימתי, ברדיקרדיה (האטה בקצב הלב), ירידה בלחץ הדם ובחילות. בבולוס, התרופה עלולה לגרום לקשיחות שרירים (Skeletal muscle rigidity), דבר העלול להקשות על הנשמת המטופל.

תופעה לוואי נוספת העלולה להופיע עם השימוש במינונים גבוהים לזמן ארוך באופיואידים אולטרה חזקים, ובמיוחד ברמיפנטניל היא רגישות מוגברת לכאב המתווכת מושרה על ידי אופיואידים (Opioid-Induced Hyperalgesia - IOH).
במצב זה, מתפתחת רגישות יתר לגירויי כאב, אשר גורמת להחרפת תחושת הכאב במקום להקל עליו.

## ראו גם
*מורפיום
*פנטניל
*אופיואיד
*הרדמה

## קישורים חיצוניים

* 
* 
* 
* 
* 
* 

## הערות שוליים

קטגוריה:אופיואידים
קטגוריה:משככי כאבים
קטגוריה:תרופות לפי א'-ב'
קטגוריה:תרופות הרדמה